
MUNICIPIUL PAŞCANI

                  

    CONSILIUL LOCAL





      
HOTĂRÂREA NR. 167
din  data de : 29.11.2012

privind stabilirea unor măsuri pentru punerea în aplicare a OUG 109/2011 privind guvernanţa corporativă a întreprinderilor publice
                      Consiliul Local al Municipiului Pascani, judetul  Iasi;
                                       Avand in vedere  prevederile  OUG  nr. 109/2011,  privind guvernanţa corporativă a întreprinderilor publice;         

                 Avand in vedere prevederile OUG  nr. 34/2006,  privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, cu modificari si completari ulterioare ;
                  Avand in vedere prevederile dispoziţiilor Legii nr. 31/1990,  privind societăţile, republicată,  cu modificările şi completările ulterioare;
    Avand in vedere dispozitiile art. 36 alin. (1) si ale alin.  (2) lit. a) si d) din Legea nr. 215/2001, privind administratia publica locala, republicata, cu modificarile si completarile ulterioare;

                  Având in vedere  propunerea primarului municipiului Pascani, in calitate de initiator al proiectului de hotarare  si expunerea de motive a  initiatorului, inregistrata sub  nr. 23217/22.11.2012 ;

           Având in vedere raportul de specialitate intocmit de  Compartimentul Juridic si Contencios  din cadrul aparatului de specialitate al Primarului municipiului Pascani, inregistrat sub nr.   23218/22.11.2012;

                 Având în vedere Rapoartele de avizare ale următoarelor comisii de specialitate din cadrul Consiliului Local al Municipiului Paşcani :

             -Avizul Comisiei juridică, ordine publică, drepturile omului şi libertăţi cetăţeneşti, înregistrat sub nr. 1416/28.11.2012;
                 In temeiul art. 45, alin. (1) din Legea nr. 215/2001, privind administratia publica locala, republicata,  cu  modificarile  si completarile ulterioare,
H O T A R A S T E :
                   Art.1.  Se aproba administrarea RAGCL Pascani, în sistem unitar, potrivit dispoziţiilor OUG 109/2011 privind  guvernanţa corporativă a întreprinderilor publice.
Art. 2 Se aproba administrarea SA PREST SERV APA SA şi SC CLP ECO Salubritatea Pascani SA în sistem unitar, potrivit dispoziţiilor Legii 31/1990 privind societăţile, republicată cu modificările şi completările ulterioare coroborat cu dispoziţiilor OUG 109/2011 privind  guvernanţa corporativă a întreprinderilor publice.
Art. 3  Se aprobă componenţa Consiliului de Administraţie al RAGCL Paşcani care va fi format din 5 membri, cu o durată a mandatului 4 ani, astfel:

-  un reprezentant al Ministerului Finanţelor Publice, licenţiat în ştiinţe economice şi cu experienţă în domeniul economic, contabilitate, de audit sau financiar de cel puţin 5 ani de la data obţinerii diplomei de studii superioare;

  - un reprezentant al Consiliului Local Paşcani, cu experienţă de cel puţin 5 ani în domeniul de activitate al regiei autonome şi/sau în activitatea de administrare de societăţi comerciale ori regii autonome

  - 3 persoane cu experienţă în administrarea/managementul unor regii autonome sau societăţi comerciale profitabile din domeniul de activitate al regiei autonome, inclusiv societăţi comerciale din sectorul privat. Aceste persoane nu pot fi selectate din rândul funcţionarilor publici sau al altor categorii de personal din cadrul autorităţii publice tutelare sau al altor instituţii publice.

Art. 4  (1) Se aprobă componenţa Consiliului de Administraţie al SA PREST SERV APA SA şi SC CLP ECO Salubritatea Pascani SA, care va fi format din 5 membri persoane fizice sau juridice, cu experienţă în activitatea de administrare/management a/al unor întreprinderi publice profitabile sau a/al unor societăţilor comerciale profitabile din domeniul de activitate al întreprinderii publice

(2) Cel puţin unul dintre membrii consiliului de administraţie trebuie să aibă studii economice şi experienţă în domeniul economic, contabilitate, de audit sau financiar de cel puţin 5 ani. Nu pot fi selectaţi mai mult de 2 membri din rândul funcţionarilor publici sau al altor categorii de personal din cadrul autorităţii publice tutelare ori din cadrul altor autorităţi sau instituţii publice

 (3)Durata  mandatului este de 4 ani, cu posibilitatea de a fi reînnoit .
Art. 5 Selecţia membrilor pentru Consiliile de Administraţie se realizează de către de un expert independent, persoană fizică sau juridică specializată în recrutarea resurselor umane, ale cărui servicii sunt contractate de autoritatea publică tutelară potrivit dispoziţiilor OUG 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, Consiliul Local al municipiului Paşcani suportând costurile procedurii de selecţie.

Art.6 Se aprobă condiţiile de participare, în vederea recrutării membrilor Consiliilor de Administraţie:

                 -cetăţenie română, cetăţenie a altor state membre ale Uniunii Europene şi domiciliul în România;

- cunoaşterea limbii române (scris, vorbit);

-stare de sănătate corespunzătoare funcţiei pentru care candidează, atestată pe bază de documente medicale;
- capacitate de exerciţiu deplină;

- nu a fost destituit dintr-o funcţie publică sau nu i-a încetat contractul individual de muncă pentru motive disciplinare în ultimii 5 ani;

- să nu facă parte din mai mult de 5 consilii de administraţie ale unor regii autonome sau societăţi comerciale;
- să nu fie  incapabil potrivit legii, ori să nu fi fost condamnat pentru gestiune frauduloagă, abuz de încredere, fals, uz de fals, înşelăciune, delapidare, mărturie mincinoasă, dare sau luare de mită, pentru infracţiuni prevăzute de  Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, cu modificările şi completările ulterioare, pentru infracţiunile prevăzute la <LLNK 12006    85 10 202 143 34>art. 143-145 din Legea nr. 85/2006 privind procedura insolvenţei, cu modificările şi completările ulterioare.

                  Art.7  Întreaga procedură de numire a membrilor Consiliilor de Administraţie va respecta dispoziţiile OUG109/2011 privind  guvernanţa corporativă a întreprinderilor publice, iar cheltuielile aferente vor fi suportate de către bugetele proprii ale RAGCL Paşcani, SA PREST SERV APA SA şi SC CLP ECO Salubritatea Pascani SA, în baza referatelor de necesitate şi oportunitate întocmite de expertul prevăzut în art. 5 al prezentei hotărâri, cu excepţia entităţilor care se ocupă de recrutarea membrilor Consiliilor de Administraţie.
               Art.8. Serviciul administratie publica  va comunica in copie prezenta hotarare:

· Institutiei Prefectului judetului Iasi ;

· Primarului municipiului Pascani ;
· Compartimentului Juridic si Contencios;

-    Mass-media.
PREŞEDINTE DE ŞEDINŢĂ 
                    Contrasemnează pentru legalitate,

        Consilier local,                                        SECRETARUL  MUNICIPIULUI,                                                                                                  PLESCA  VASILE        
                             Cons. jr. ZUZAN MIRCEA






